Diari Oficial de la Generalitat Valenciana


Sumari del DOGV 8435, del 30-11-2018 (2018/10016)

RESOLUCIÓ de 16 de novembre de 2018, de la Direcció General d'Agricultura, Ramaderia i Pesca, de delegació d'atribucions en matèria d'autorització, programació, metodologia, material didàctic i acreditació dels cursos de capacitació i de les entitats formadores per a obtindre el carnet d'usuari o usuària professional de productes fitosanitaris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8435

Data del DOGV
:   30-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10140


Data del document
:   16-11-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * centre d'ensenyament

RESOLUCIÓ de 16 de novembre de 2018, de la Direcció General d'Agricultura, Ramaderia i Pesca, de delegació d'atribucions en matèria d'autorització, programació, metodologia, material didàctic i acreditació dels cursos de capacitació i de les entitats formadores per a obtindre el carnet d'usuari o usuària professional de productes fitosanitaris. [2018/10638]  
  
El Decret 30/2015, de 6 de març, del Consell, pel qual es desenvolupen determinats aspectes administratius relatius als productes fitosanitaris en la Comunitat Valenciana (DOGV 7481, 09.03.2015), estableix en el seu article 12 que l'autorització, programació, metodologia, material didàctic i acreditació dels cursos de capacitació i de les entitats formadores, correspon a la direcció general competent en sanitat vegetal.  
  
El Decret 158/2015, de 18 de setembre, pel qual aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, de 13 de juny, del Consell, atribueix en el seu article 8 aquestes competències a la Direcció General d'Agricultura, Ramaderia i Pesca.  
Amb la finalitat de dotar de major agilitat a la gestió dels assumptes la competència dels quals té assignada la Direcció General d'Agricultura, Ramaderia i Pesca, i d'acord amb el principi d'eficàcia que regeix l'actuació de les administracions públiques, es considera oportú delegar determinades atribucions en la Direcció General de Desenvolupament Rural i Política Agrària Comuna.  
En virtut d'això, de conformitat amb el que es disposa en l'article 63 de la Llei 5/1983, de 30 de desembre, del Consell, i en l'article 9 de la Llei 40/2015, d'1 d'octubre, de Règim Jurídic del Sector Públic, i aprovada la delegació pel secretari autonòmic d'Agricultura i Desenvolupament Rural, resolc:  
  
Primer. Delegació  
Delegar en la persona titular de la direcció general de Desenvolupament Rural i Política Agrària Comuna l'autorització, programació, metodologia, material didàctic i acreditació dels cursos de capacitació i de les entitats formadores per a obtindre el carnet d'usuari o usurària professional de productes fitosanitaris que siguen competència de la Direcció General d'Agricultura, Ramaderia i Pesca.  
  
Segon. Revocació i avocació  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 9.6 de la Llei 40/2015, d'1 d'octubre, de règim jurídic del sector públic, així com en l'article 63.5 de la Llei del Consell. Les atribucions delegades en la present resolució podran ser reclamades en els termes i amb els requisits establits en l'article 10 de la citada norma.  
  
  
Tercer. Constància expressa de la delegació  
En tots aquells supòsits en els quals es faça ús de la present delegació, haurà de fer-se constar expressament en la resolució o acte que s'adopte, considerant-se dictades per l'òrgan delegant, sense que en cap cas, càpia la delegació de competències delegades.  
  
Quart. Revocació de delegacions anteriors  
Queda revocada la delegació efectuada per Resolució d'11 de maig de 215 (DOGV 7531, 22.05.2015).  
  
Cinqué. Entrada en vigor  
La present resolució de delegació de competències farà efecte a partir de l'endemà de la seua publicació en el Diari Oficial de la Generalitat Valenciana.  
  
Contra el present acte, que no posa fina a la via administrativa, podran els interessats interposar recurs d'alçada davant el secretari autonòmic d'Agricultura i Desenvolupament Rural, en el termini d'un mes a comptar des de l'endemà de la seua publicació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar qualsevol altre que estimen procedent.  
  
València, 16 de novembre de 2018.- El director general d'Agricultura, Ramaderia i Pesca: Rogelio Llanes Ribas.